## Pravilnik o odori i znakovlju pripadnika Specijalne policije Ministarstva unutarnjih poslova Republike Hrvatske

### NN 30/1995 (5.5.1995.), Pravilnik o odori i znakovlju pripadnika Specijalne policije Ministarstva unutarnjih poslova Republike Hrvatske

# MINISTARSTVO UNUTARNJIH POSLOVA

Na tenkelju članka 107. stavka 1. Zakona o unutarnjim poslovima
("Narodne novine" br 29/91 - pročišćeni tekst, 73/91,
19/92, 33/92. i 76/94.) i članka 16. Uredbe o oznakama zvanja i
funkcija te uniformi ovlaštenih službenih osoba Ministarstva unutarnjih
poslova ("Narodne novine" br. 36/91.), ministar unutarnjih poslova
donosi

## PRAVILNIK

### O ODORI I ZNAKOVLJU PRIPADNIKA SPECIJALNE POLICIJE MINISTARSTVA UNUTARNJIH POSLOVA REPUBLIKE HRVATSKE

I. TEMELJNA ODREDBA

Članak 1.

Ovim Pravilnikom propisuju se oblik i kroj odore, znakovlje, dopunski
dijelovi odore, oprema i športska oprema pripadnika Specijalne policije
te rokovi trajanja odore i opreme.

II. ODORA SPECIJALNE POLICIJE

Članak 2

Odoru pripadnika specijalne policije čine:

I. beretka (svečana kapa)

2. kapa sa štitnikom (radna kapa)

3. jakna (bluza)

4 jakna (bluza) zimska s kapuljaćom

5. hlače (ljetne, zimske)

6. prsluk

7. pulover

8. pelerina

9. košulja kratkog i dugog rukva

10 opasač, hlačnjak i držaći remena

11.visoka cipela (trekking)

12. čizme terenske

Članak 3.

Beretka (svečana kapa) je smeđe boje, klasičnog oblika,
s uštikanim hrvatskim grbom. Ispod grba uštikan je lovorov vijenac zlatne
boje.

Članak 4.

Kapa sa štitnikom (radna kapa) osmerokutnog je oblika, izradena od zelene
pamučne tkanine. Štitnik kape i dio pasice izraden je od posebnog
filca i presvučen zelenom pamučnom tkaninom. Na prednjem
dijelu kape uštikan je grb Republike Hrvatske, na podlozi od posebnog filca
presvučenog tkaninom. Na stražnjem dijelu kape nalazi se lastika
zelene boje, širine 30 cm, koja služi podešavanju veličine kape.
Na svakoj strani kape smještene su po dvije rinčice radi prozračivanja.

Članak 5.

Jakna (bluza) je zelene boje, kopča se zatvaračem i pritiskarima.
Na prednjoj strani u visini prsa dva su našivena džepa s poklopcima na
kopčanje pritiskačima, a u visini bokova dva urezana džepa
s poklopcima. Na ramenima su prišiveni držači za naramenice s oznakama
zvanja koji se kopčaju gumbom zelene boje. Rukavi imaju nastavak
po dužini koji se kopča čičak trakom. Proširenje kod
šake kopča se čičak trakom. Ovratnik se s prednje
strane kopča čičak trakom. Na leđima, uz rameni
ušitak nalaze se 2 falde. Jakna je s unutarnje strane podstavljena i u
struku ima ušiven tunel s trakom za stezanje. U rubu jekne po dužini je
tunel s vrpcom za stezanje.

Članek 6.

Jakna zimska s kapuljačom zelene je boje, kopča se zatvaračem
i pritiskačima. Na prednjoj strani u visini bokova su ušiveni džepovi.
Ovratnika nema, a kapuljača je fiksno našivena. Na rukave je našiven
render. Jakna je podstavljena štepanom podstavom zelene boje. U rubu kapuljače
i donjem rubu jakne nalaze se tuneli s trakom za zatezanje.

Članak 7.

Hlače Ijetne su zelene boje od ripsa, klasičnog kroja,
s kosim džepovima sa strane, našivenim džepovima iznad koljena i poklopcem
koji se skriveno kopča. U rubu dužine hlača nalazi se uvučena
vrpca za zatezanje. Oko struka nalazi se potreban broj držača za
hlačnjak, a iznad bokova u struku s obje strane nalaze se zatezači
s metalnim kopčama. Na stražnjoj strani nalaze se dva urezana džepa,
s poklopcima i skrivenim kopčanjem.

Hlače zimske su zelene boje, klasičnog kroja s kosirn
džepovima sa strane, našivenim džepovima iznad koljena, s poklopcem koji
se skriveno kopča U rubu dužine halača nalazi se uvučena
vrpca za zatezanje. Oko struka nalazi se potreban broj držača za
hlačnjak, a iznad bokova u struku s obje strane nalaze se zatezači
s metalnim kopčama. Na stražnjoj strani nalaze se dva urezana džepa
s poklopcima i skrivenim kopčanjem. S unutarnje strane čitavom
površinom prošivena je štepana termo podstava.

Članak 8.

Prsluk je zelene boje i kopča se zatvaračem. Na prednjoj
strani u visini prsiju s lijeve strane je ušiven džep sa za tvaračem,
a ispod njega manji džep s poklopcem koji se kopča čičak
trakom; s desne strane je ušiveni džep s poklopcem, a ispod njega našiveni
džep s poklopcem i oba se kopčaju čičak trakom. U
struku s obje strane su ušiveni džepovi koji se kopčaju zatvaračem.
Ispod njih okomito su postavljeni otvori za ruke (džepovi koji nemaju poklopca
i ne kopčaju se). U struku s obje strane su zatezači na čičak
traku. Na sredini ledne strane nalazi se veći džep koji se zatvara
poklopcem na čičak. U ovratniku koji se otvara za tvaračem
nalazi se kapuljača. Prsluk je s unutarnje strane podstavljen.

Članak 9.

Pulover je pleteni, zelene boje s rol-kragnom, koja s prednje strane
ima zatvarač dužine 20 cm. Na ramenima i laktovima je pojačanje
tkaninom iste boje. Rub pulovera i rukava završava renderom iste boje.

Članak 10.

Pelerina je zelene boje s kapuljačom od gumirane tkanine (šivano
ljepljena). S obje strane kopča se pritiskačima. U vanjskom
rubu kapuljače je tunel s trakom za zatezanje.

Članak 11.

Košulja kratkog rukava je izrađena od zelenog ripsa. Na prednjoj
strani u visini prsa našivena su dva džepa s poklopcima koji se skriveno
kopčaju. Kopčanje košulje s prednje strane je plastičnim
gumbima skriveno. Na leđima u struku nalaze se dva zatezača
s okastim rupicama i s 4 gumba. Ovratnik je klasičnog kroja.

Košulja dugog rukava je izrađena od zelenog ripsa. Na prednjoj strani
u visini prsa našivena su dva džepa s poklopcima koji se skriveno kopčaju.
Kopčanje košulje s prednje strane je plastičnim gumbima skriveno.
Na gornjem dijelu rukava našiveni su zatezači s okastim rupicama
i gumbima. Na leđima u struku nalaze se dva zatezača s okastim
rupicama i 4 gumba. Ovratnik je klasičnog kroja.

Članak 12

Opasač i hlačnjak su zelene boje izrađeni od gurtne
s crnim kopčama na kojima je stilizirana slovna oznaka "RH"
okružena s tropletom u boji kopče. Opasač i hlačnjak
imaju odgovarajući broj rupica ojačanih metalnim prstenovima
za zatezanje.

Držaći remena (tregeri) zelene su boje, izrađeni od gurtne

Članak 13.

Trekking - muška visoka cipela je maslinasto zelene boje s crnim đonom.
Gornjište je tako izrađeno da je cipela u potpunosti zatvorena (visina
oko 19 cm). Jezik i kragna na cipeli podloženi su spužvom. Gornjište i
đon su AGO ljepljeni.

Članak 14.

Čizme terenske crne su boje, izrađene su od prirodne hidrofolirane
kože, s gumenim đonom. Sare su visine 21 cm, podložene su spužvom.
Jezik ugrađen u cipelu je zatvorenog tipa. Podstava je od goveđeg
krom cjepanika. Gornjište je dva puta prišiveno za tabanicu, a đon
je lijepljeni.

III. ZNAKOVLJE SPECIJALNE POLICIJE

Članak 15.

Pripadnici specijalne policije na odori nose znakovlje koje se sastoji
od:

a) osnovnih oznaka pripadnosti Specijalnoj policiji

b) posebnih oznaka pripadnosti određenoj jedinici Specijalne policije;

c) oznaka radnih mjesta.

Članak 16.

Osnovne oznake pripadnosti SpecijaInoj policiji su oznaka "MUP
RH" i oznaka "MAČ i MUNJA".

Oznaka "MUP RH" okruglog je oblika, promjera 7 cm. Izrađena
je koncem, na maslinasto zelenoj podlozi. Opšivena je crnim koncem, širine
3 mm. Na gornjem dijelu u polukrugu izvezen je naziv "Policija"
bijelim koncem. U sredini je izvezen žutim koncem simbol Republike Hrvatske
"RH", a ispod toga u sredini izvezene bijele trake nalazi se
oznaka "MUP", izvezena crnim koncem. Oba simbola "RH"
i "MUP" nalaze se u žutom krugu koji simbolizira Hrvatski pleter.

Oznaka "MAČ i MUNJA" izrađena je koncem, na maslinasto
zelenoj podlozi. Oblika je amfore, visine 10 cm. Opšivena je crnim koncem
širine 3 mm. Na sredini oznake izvezen je zlatnim koncem MAČ, oštrica
kojega je okrenuta prema gore i prekrižena s dvije strijele (MUNJE).

Oznaka.MUP RH" nalazi se na lijevom, a oznaka "MAČ
i MUNJA" na desnom rukavu jakne i košulje pripadnika specijalne policije.

Članak 17.

Posebrka oznaka pripadnosti određenoj jedinici Specijalne policije
pravokutnog je oblika, izmjera 13 x 2,5 cm. Na zelenoj podlozi obrubljenoj
crnim rubom, žutim koncem uštikan je naziv:

- SPECIJALNA POLICIJA (za pripadnike Sektora specijalne policije Ministarstva
unutarnjih poslova u sjedištu);

- SPECIJALNA POLICIJA a ispod njega riječi ANTITERORlSTIČKA
JEDINICA LUČKO (za pripadnike Antiterorističke jedinice Lučko);

- SPECIJALNA JEDINICA POLICIJE, a iznad njega riječi PU i naziv
policijske uprave kojoj ustrojstveno pripada (za pripadnike specijalnih
jedinica policije pri policijskim upravama);

- SPECIJALNA POLICIJA, a ispod njega riječi ZRAKOPLOVNA JEDINICA
(za pripadnike zrakoplovne jedinice).

Pripadnici zrakoplovne jedinice specijalne policije ispod posebne oznake
iz stavka 1. alineje 4. ovoga članka nose i zrakoplovni znak (stilizirani
hrvatski grb između dva žutim koncem uštikana krila).

Posebne oznake iz ovoga članka nalaze se iznad gornjeg desnog
džepa jakne, košulje i prsluka pripadnika specijalne policije.

Članak 18.

Za pripadnike Specijalne policije utvrđuju se slijedeće oznake
radnih mjesta:

1. policajac - specijalac u specijalnoj jedinici policijske uprave u
Antiterorističkoj jedinici Lučko - oznaka radnog mjesta je
pravokutnik zelene boje, izmjere 7 x 4 cm, obrubljen crnim rubom; u sredini
pravokutnika uštikan je žuti romb;

2. zamjenik vođe specijalističke skupine u specijalnoj jedinici
policijske uprave i Antiterorističkoj jedinici Lučko te zrakoplovni
tehničar u Zrakoplovnoj jedinici - oznaka radnog mjesta je pravokutnik
zelene baje, izmjere 7 x 4 cm, obnibljen crnim rubom; u pravokutniku su
uštikana dva žuta romba, u liniji prema ovratniku;

3. vođa specijalistićke skupine u specijalnoj jedinici policijske
uprave i Antiterorističke jedinice Lučko zrakoplovni tehničar
- letač u Zrakoplovnaj jedinici i ovlašteni službenik za skladišne
poslove u Sektoru specijalne policije oznaka radnog mjesta je pravokutnik
zelene boje, izmjere, 7 x 4 cm, obrubljen crnim rubom; u pravokutniku su
uštikana tri žuta romba, u liniji prema ovratniku;

4. instruktor specijalističke obuke u specijalnoj jedinici policijske
uprave i Antiterorističkoj jedinici Lučko, pilot II

- V kategorije, inženjer rotacionih dijelova u Zrakoplovnoj jedinici,
zrakoplovni tehničar - kontrolor u Zrakoplovnoj jedinici i voditelj
pododsjeka skladišnih poslova u Odjelu za logistiku - oznaka radnog mjesta
je pravokutnik zelene boje, izmjere 7 x 4 cm, obrubljen s tri- strane žutim
štikanim vezom, a na donjoj strani hrvatskim pleterom; u sredini pravokutnika
uštikana je žuta šestokraka stilizirana zvijezda;

5. pomoćnik zapovjednika u specijalnoj jedinici policijske uprave
u Antiterorističkoj jedinici Lučko, šef tehničke službe
u Zrakoplovnoj jedinici i pilot I kategorije u Zrakoplovnoj jedinici -
oznaka radnog mjesta je pravokutnik zelene boje, izmjere 7 x 4 cm, obrubljen
s tri strane žutim štikanim vezom, a na donjoj strani hrvatskim pleterom;
upravokutniku su uštikane dvije žute šestokrake stilizirane zvijezde, u
liniji prema ovratniku;

6. linijski inspektor u Sektoru Specijalne policije, zapovjednik specijalne
jedinice policijske uprave zamjenik zapovjednika Antiteroristićke
jedinice Lučko, donačelnik odsjeka u Sektoru specijalne policije
i šef pilota u Zrakop lovnoj jedinici - oznaka radnog mjesta je osmerokut
zelene boje, izmjere 7 x 4 cm, obrubljen hrvatskim pleterom; u osmerokutu
su uštikane tri žute šestokrake stilizirane zvijezde, u liniji prema ovratniku;

7. načelnik odjela u Sektoru specijalne policije, zapovjednik
Antiterorističke jedinice Lučko i zapovjednik zrakoplovne
jedinice - oznaka radnog mjesta je osmerokut zelene boje, izmjere 8 x 4
cm, obrubljen hrvatskim pleterom; u osmerokutu su uštikane četiri
žute šestokrake stilizirane zvijezde, u liniji prema ovratniku;

8. načelnik Sektora specijalne policije - oznaka radnog mjesta
je osmerokut zelene boje, izmjere 8 x 5 cm, obrubljen hrvatskim pleterom;
na donjoj strani nalazi se dodatni ravni hrvatski pleter; u osmerokutu
je u sredini uštikana žuta šestokraka stilizirana zvijezda;

9. pomoćnik ministra unutarnjih poslova, nadležan za poslove specijalne
policije - oznaka radnog mjesta je osmerokut zelene boje, izmjere 8 x 5
cm, obrubljen dvostrukim hrvatskim pleterom; u osmerokutu su uštikane dvije
žute šestokrake stilizirane zvijezde, u liniji prema ovratniku.

Članak 19.

Kada ministar unutarnjih poslova, odnosno njegov zamjenik, u obnašanju
svojih dužnosti nose odoru specijalne policije, na odori nose oznaku dužnosnika
i to:

- zamjenik ministra unutarnjih poslova - oznaka dužnosnika je osmerokut
zelene boje, izmjere 8 x 5 cm, obrubljen dvostrukim hrvatskim pleterom;
u osmerokutu su uštikane tri žute šestokrake stilizirane zvijezde, u liniji
prema ovratniku;

- ministar unutarnjih poslova - oznaka dužnosnika je osmerokut zelene
boje, izmjere 8 x 5 cm, obrubljen dvostrukim hrvatskim pleterom; u osmerokutu
su uštikane četiri žute šestokrake stilizirane zvijezde, u liniji
prema ovratniku.

Članak 20.

Oznaka policajca specijalca - vježbenika u specijalnoj jedinia policijske
uprave zrakoplovnog tehničara - vježbenika u Zrakoplovnoj jedinici
je pravokutnik zelene boje, izmjere 7 x 4 cm, obrubljen crnim rubom; u
sredini pravokutnika uštikan je bijeli romb.

Članak 21.

Oznake iz članka 18., 19. i 20. ovoga Pravilnika nalaze se iznad
gornjeg lijevog džepa jakne, košulje i prsluka pripadnika specijalne policije.

Članak 22.

Pripadnici pričuvnog sastava specijalne policije na odori ne
nose oznake "MAČ i MUNJA" (članak 16.) i oznaku
radnog mjesta (članak 18).

Članak 23.

Izgledi oznaka iz članka 16., 17, 18, 19. i 20. tiskani uz ovaj
Pravilnik čine njegov sastavni dio.

IV. DOPUNSKI DIJELOVI ODORE, OPREMA I KOMPLET ŠPORTSKE OPREME

Članak 24.

Odora iz članka 1. ovoga Pravilnika ima dopunske dijelove i pripadajuću
opremu, koja se nosi pri obavljanju odredenih poslova iz djelokruga ovlasti
specijalne policije (npr. maskirne navlake - bijele, crne i šarene i sl).

Pripadnici specijalne policije zadužuju komplet športske opreme, kojeg
nose prilikom stručnog osposobljavanja, uvježbavanja borilačkih
vještina, kondicijskih vježbi i sl.

Pojedini dijelovi športske opreme označeni su riječima
"Specijalna policija".

V. VRIJEME NOŠENJA I ROKOVI UPORABE ODORE, DOPUNSKIH DIJELOVA
ODORE, ODJEĆE I OBUĆE, OPREME I ŠPORTSKE OPREME

Članak 25.

Pripadnici specijalne policije u ljetnom razdoblju nose majicu kratkih
rukava, košulju kratkih rukava, ljetne hlače, beretku ili kapu sa
štitnikom, trekking ili terenske čizme, a mogu nositi, ovisno o
vremenskim uvjetima, prsluk i jaknu.

Pripadnici specijalne policije u zimskom razdoblju nose: majicu dugih
rukava, košulju dugih rukava, zimske hlače, prsluk, jaknu, trekking
ili terenske čizme, a mogu nositi, ovisno o vremenskim uvjetima,
zelenu vestu (isključivo ispod košulje dugih rukava ili jakne),
zimsku jaknu s kapuljačom, potkapu s prorezima za usta i oči
te rukavice.

Članak 26.

Svaki dio odore, dopunskih dijelova odore, odjeće i obuće,
opreme i športske opreme ima svoj uporabni rok koji ovisi o tehničkim
karakteristikama materijala i prirodi poslova koje obavlja pripadnik specijalne
policije

Popis dijelova odore, dopunskih dijelova odore, odjeće, obuće,
opreme i športske opreme s naznakom roka uporabe sastavni je dio ovoga
Pravilnika

Članak 27.

Dijelovi i dopunski dijelovi odore, odjeća i obuća, oprema
i športska oprema za koje nije utvrđen rok uporabe, zamjenjuju se nekon
dotrajalosti

Dotrajalost iz stavka 1. ovog članka utvrđuje rukovoditelj
nadležne ustrojstvene jedinice Ministarstva, na prijedlog neposrednog rukovoditelja.

Članak 28.

Pripadniku specijalne policije prilikom prijama u rad ni odnos ili rasporeda
na radno mjesto izdaje se nova odora, odjeća i obuća, oprema
i športska oprema, o čemu se vodi popis

Članak 29.

Pojedini dijelovi i dopunski dijelovi odore, odjeće i obuće,
opreme i športske opreme mogu se zamijeniti i prije isteka rokova propisanih
ovim Pravilnikom, samo ako su oštećeni ili potpuno uništeni tijekom
obavljanja službene zadaće

U slučaju iz stavka 1. ovoga članka, nadležna ustrojstvena
jedinica Ministarstva na obrazloženi prijedlog nadležnog zapovjedruka izdaje
rješenje kojim se odobrava zamjena.

Članak 30.

Pripadniku specijalne policije, u slučaju oštećenja pojedinog
dijela i dopunskog dijela odore, odjeće i obuće te opreme i
športske opreme do kojeg je došlo u uporabnom roku, a nije posljedica obavljanja
službene zadaće, izdat će se novi dio na njegov trošak.

Članak 31.

Uporabni rokovi dijelova i dopunskih dijelova odore, odjeće, obuće,
opreme i športske opreme pripadnika specijalne policije produžit će
se:

1 za vrijeme provedem na bolovanju,

2. za vrijeme za koje su bili udaljeni od dužnosti

3. za vrijeme obavljanja poslova na kojima nisu nosili odoru,

4. kada je do umirovljenja po sili zakona ostalo manje od šest mjeseci.

Članak 32.

Pripadnik Specijalne policije kojemu je prestao radni odnos, odnosno
koji je raspoređen na drugo radno mjesto u Ministarstvu, obvezan je
vratiti odoru, dopunske dijelove odore, odjeću, obuću, opremu
i športsku opremu koju je zadužio

Članak 33.

Odora, odjeća, obuća, oprema i športska oprena mora se uredno
održavati i čuvati

Članak 34.

Zapovjednik postrojbe Specijalne policije obezan je organizirati nadzor
o namjenskom korištenju, smještaju, čuvanju i popisu odora, odjeće,
obuće, opreme i sportske opreme pripadnika specijalne policije.

Članak 35.

Tehničke normative za izradu odore pripadnika specijalne policije
propisuje ministar unutarnjih poslova.

Članak 36.

Ovaj Pravilnik stupa na snagu osmoga dana od dana objave u "Narodnim
novinama"

Broj: 511-01-64-16215/1-94.

Zagreb, 24. travnja 1995.

Minstar

**Ivan Jarnjak**, v. r.

![](dodatni/362690.gif)

![](dodatni/362691.gif)

![](dodatni/362692.gif)

![](dodatni/362693.gif)

![](dodatni/362694.gif)

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 30/1995-589
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)